钦定古今图书集成/明伦汇编/官常典/第295卷 > 崇成
## 钦定古今图书集成/明伦汇编/官常典/第295卷 > 崇成

按《金史》本传：“崇成，本名仆灰，泰州司属司人，昭祖元
孙也。大定十八年，收充奉职，改东宫入殿小底，转护
卫。二十五年，章宗为原王，充本府祗候郎君。明年，上
为皇太孙，复为护卫。上即位，授河间府判官，以忧去
职。起服为宿直将军，累迁武卫军都指挥使。泰和三
年卒，赙赠有加。崇成谨饬有守，宿卫二十馀年，未尝”
有过，故久侍密近云。